Bæjarstjórn samþykkti í gær á fundi sínum breytingu á deiliskipulagi Suðurhafnar . Var það gert að beiðni Eignarhaldsfélagsins Fornubúðar 5 sem hafði gert samkomulag við ríkið um að útvega Hafrannsóknarstofnun allt að 5.200 m² húsnæði undir starfsemi stofnunarinnar . Gert er ráð fyrir að Hafrannsóknarstofnun verði í 6.000 m² nýbyggingu austan við gömlu SÍF skemmuna að Fornubúðum 5 . Skýringarmynd þar sem horft er í átt að Langeyri . Skv. deiliskipulagstillögunni sem Batteríið arkitektar vann er gert ráð fyrir 8.000 m² til viðbótar og að byggingin nái einnig norður fyrir SÍF-húsið og fullbyggð verður lóðin með 1,32 nýtingarhlutfall . Sagði hann að við hönnun á öllu svæðinu væri ekki útilokað að einhvers staðar yrðu íbúðir . Sagði hann ekki gert ráð fyrir íbúðum á þessum byggingarreit . Benti hann hins vegar á að ekkert stæði í vegi fyrir því að byggja hótelíbúðir á hafnarsvæðinu . Benti Ólafur Ingi Tómasson á að 80 manns starfaði nú í húsinu og að ekki kæmi eitt kíló inn í húsið upp úr skipum í Hafnarfjarðarhöfn , allt kæmi með trukkum . Minnihlutinn ekki samþykkur Var tillagan svo samþykkt með 7 atkvæðum fulltrúa Sjálfstæðisflokks og Samfylkingar gegn atkvæði Vinstri grænna en þrír fulltrúar Samfylkingar sátu hjá . Myndir úr skipulagsgögnum gerðar af Batteríinu arkitektum .